Dagny Berger
Store norske leksikon,Samfunn,Inkludering og rettigheter,Likestilling og diskriminering,Kvinnebevegelse,Kvinnebevegelsen i Norge
Dagny Berger var Norges første kvinnelige pilot. Hun vokste opp på søndre Berger gård på Rykkinn i Bærum kommune.
Berger tok tidlig bilsertifikat og ønsket allerede som 22-åring å ta flysertifikat. Grunnet tradisjonelle kjønnsrolleholdninger ble Berger avvist flere steder, blant annet ved Hærens Flyvevæsens Skoler. Der anbefalte de henne å kontakte en av de store flymaskinfabrikkene i England, hvor de hadde egne flyskoler. Berger kontaktet Englands største flyskole, The de Havilland School of Flying utenfor London, og ble tatt opp som skolens eneste kvinnelige elev. Her fløy man enmotorsflyet de Havilland Moth. Etter bare sju timer med instruktør fikk Berger ta sin første soloflygning, det vanlige var minimum 12–14 flytimer. For å finansiere flytimene jobbet hun som kjørelærer og sjåfør for en indisk familie, noe som også var uvanlig for en ung kvinne.I 1927 fikk Berger flyversertifikatet og ble Norges første kvinnelige pilot. Drømmen om å kjøpe eget fly og starte sitt eget flyselskap fikk hun aldri realisert. I 1950 døde Dagny Berger i en drukningsulykke på Bygdøy i Oslo. Les mer i Store norske leksikon Dagny Berger i Norsk biografisk leksikon flysertifikat pilot